

|  |
| --- |
| **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |
| ***Πρόγραμμα Καλλιέργειας Δεξιοτήτων*** |
|  |
|  |
|  |
|  |
|  |
|  |
|  |
|  |
| **2024 - 2025** |

|  |  |
| --- | --- |
|  |  |
|  |  |
|  | **ΕΡΓΑΣΤΗΡΙΑ ΔΕΞΙΟΤΗΤΩΝ** |
|  |  |
|  | **ΘΕΜΑΤΙΚΗ ΕΝΟΤΗΤΑ: ΖΩ ΚΑΛΥΤΕΡΑ – ΕΥ ΖΗΝ**  **1. Υγεία: Διατροφή-Αυτομέριμνα-Οδική Ασφάλεια** |
|  |  |
|  | **Τίτλος:** |
|  |  |
|  |  |
|  | **Φορέας:**  **«ΓΚΟΥΓΚΛ ΕΛΛΑΣ ΕΦΑΡΜΟΓΕΣ ΔΙΑΔΙΚΤΥΟΥ» (Google Greece Internet Ltd)** |
|  |  |
|  |  |
|  |  |
|  |  |

**Δομή Προγράμματος Καλλιέργειας Δεξιοτήτων**

|  |  |
| --- | --- |
| **1ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Υπερβολική ενασχόληση»** | 1. **Αναγνώριση της υπερβολικής χρήσης**: Οι μαθητές/τριες να μπορούν να εντοπίζουν σημάδια και συμπτώματα της υπερβολικής ενασχόλησης, όπως μείωση χρόνου σε άλλες δραστηριότητες, δυσκολία απομάκρυνσης από τις συσκευές και αλλαγές στη διάθεση.  2.**Εξερεύνηση των συνεπειών της υπερβολικής ενασχόλησης:** Οι μαθητές/τριες να κατανοήσουν τις συνέπειες της υπερβολικής χρήσης στις προσωπικές σχέσεις, την υγεία και την απόδοση στο σχολείο, καθώς και την ψυχική υγεία.  **3. Ανάπτυξη δεξιοτήτων αυτορρύθμισης:** Οι μαθητές/τριες να εξασκηθούν σε τρόπους ελέγχου του χρόνου τους μπροστά στις οθόνες, κατανοώντας πότε και πώς μπορούν να μειώσουν τη χρήση των ψηφιακών συσκευών.  4.**Καλλιέργεια ισορροπημένων συνηθειών:** Οι μαθητές/τριες να κατανοήσουν την αξία της ισορροπίας μεταξύ ψηφιακών και μη ψηφιακών δραστηριοτήτων, αναγνωρίζοντας τη σημασία της ενασχόλησης με χόμπι, αθλήματα και χρόνο με την οικογένεια και φίλους. |
| **Δραστηριότητες** |
| Το να βάζουμε όρια στη χρήση του διαδικτύου και να προστατεύουμε τον εαυτό μας από την υπερβολική χρήση, μερικές φορές είναι πραγματικά δύσκολο. Ο/η εκπαιδευτικός μέσα από συζήτηση διερευνά τις πρότερες γνώσεις των μαθητών/τριών για την υπερβολική ενασχόληση και αναφέρονται βιωματικά οι διαδικτυακές συνήθειες τους όσον αφορά στο χρόνο που δαπανούν στο διαδίκτυο. Στη συνέχεια οι μαθητές/μαθήτριες λύνουν τα κουΐζ και τα σενάρια στην ολομέλεια της τάξης ή ο/η καθένας/καθεμία μεμονωμένα και ακολουθεί αναστοχασμός.  **Προτεινόμενες ερωτήσεις για διερεύνηση πρότερων γνώσεων και εμπειριών:**   1. Πόσες ώρες την ημέρα πιστεύετε ότι περνάτε στο διαδίκτυο; 2. Ποιες είναι οι αγαπημένες σας δραστηριότητες online (π.χ. παιχνίδια, social media, YouTube); 3. Έχετε νιώσει ποτέ ότι "χάνετε την αίσθηση του χρόνου" όταν είστε online; 4. Σας έχει τύχει να παραμελήσετε κάποια υποχρέωση (π.χ. διάβασμα, ύπνο, δραστηριότητα) επειδή ήσασταν στο διαδίκτυο; 5. Ποιες στιγμές της ημέρας χρησιμοποιείτε πιο πολύ τις ψηφιακές συσκευές;   **Προτεινόμενες ερωτήσεις για αναγνώριση σημείων υπερβολικής χρήσης**   1. Ποια συμπτώματα ή συμπεριφορές πιστεύετε ότι δείχνουν πως κάποιος περνάει υπερβολικά πολύ χρόνο online; 2. Έχετε παρατηρήσει αλλαγές στη διάθεσή σας ή στον ύπνο σας όταν περνάτε πολλές ώρες μπροστά στην οθόνη; 3. Σας έχει πει ποτέ κάποιος (γονιός, φίλος, δάσκαλος) ότι είστε "κολλημένοι" με το κινητό ή τον υπολογιστή; Πώς νιώσατε;   **Προτεινόμενες ερωτήσεις για συνέπειες της υπερβολικής χρήσης**   1. Πώς πιστεύετε ότι η πολύωρη χρήση του διαδικτύου μπορεί να επηρεάσει τις σχέσεις σας με την οικογένεια ή τους φίλους; 2. Πιστεύετε ότι η απόδοσή σας στο σχολείο έχει επηρεαστεί από τη χρήση ψηφιακών μέσων; 3. Έχετε νιώσει ποτέ άγχος ή εκνευρισμό όταν δεν μπορείτε να χρησιμοποιήσετε το κινητό ή το ίντερνετ;   **Προτεινόμενες ερωτήσεις για δεξιότητες αυτορρύθμισης και ισορροπία**   1. Έχετε δοκιμάσει ποτέ να βάλετε χρονικά όρια στη χρήση του κινητού σας; Πώς σας φάνηκε; 2. Τι άλλες δραστηριότητες σας ευχαριστούν εκτός οθόνης; Περνάτε αρκετό χρόνο σε αυτές; 3. Ποιοι τρόποι υπάρχουν για να διατηρούμε ισορροπία ανάμεσα στον χρόνο μπροστά στην οθόνη και στις υπόλοιπες δραστηριότητες της ζωής μας; 4. Αν έπρεπε να δώσετε μια συμβουλή σε κάποιον που νιώθει ότι περνάει πολύ χρόνο στο διαδίκτυο, ποια θα ήταν αυτή;   Τα κουΐζ και τα σενάρια περιέχουν ερωτήσεις που ανταποκρίνονται στην καθημερινότητα ακόμα και παιδιών μεταναστών προσφύγων και αυτό καθιστά κατάλληλο το υλικό για παιδιά πρόσφυγες/μετανάστες αλλά και για την προώθηση της διαπολιτισμικότητας μέσα στη σχολική τάξη.  Online τα κουΐζ και τα σενάρια για την υπερβολική ενασχόλη βρίσκονται εδώ:  <https://be-internet-awesome.gr/quiz_scenaria_excessive_use/>  **Παράρτημα 1**  **Προτεινόμενες ερωτήσεις αναστοχασμού εργαστηρίου:**   1. Τι καινούργιο έμαθες σήμερα για τον τρόπο που χρησιμοποιείς το διαδίκτυο; 2. Ποια συνήθεια σου σχετικά με τη χρήση ψηφιακών συσκευών θα ήθελες να αλλάξεις και γιατί; 3. Πώς νιώθεις όταν περνάς πολλές ώρες μπροστά σε μια οθόνη; Υπάρχει κάτι που θα ήθελες να κάνεις διαφορετικά; 4. Ποιο από τα σημεία ή τις συνέπειες της υπερβολικής χρήσης σου φάνηκε πιο σημαντικό ή σε προβλημάτισε περισσότερο; 5. Τι βήματα μπορείς να κάνεις από αύριο για να έχεις πιο υγιή σχέση με το διαδίκτυο και τις οθόνες; |

|  |  |
| --- | --- |
| **2ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Παραπληροφόρηση»** | 1.**Κατανόηση της έννοιας της παραπληροφόρησης:** Οι μαθητές/τριες να είναι σε θέση να εξηγήσουν τι είναι η παραπληροφόρηση.  2**. Ανάπτυξη κριτικής σκέψης:** Οι μαθητές/τριες να αποκτήσουν δεξιότητες κριτικής σκέψης που θα τους βοηθήσουν να αξιολογούν πληροφορίες και να εντοπίζουν πιθανούς κινδύνους παραπληροφόρησης.  3. **Ανίχνευση της αξιοπιστίας πηγών:** Οι μαθητές/τριες να μπορούν να αναγνωρίζουν αξιόπιστες και έγκυρες πηγές πληροφόρησης και να αντιλαμβάνονται τα κριτήρια που καθορίζουν την αξιοπιστία μιας πηγής.  4. **Επίδραση της παραπληροφόρησης στην κοινωνία:** Οι μαθητές/τριες να κατανοήσουν τις επιπτώσεις της παραπληροφόρησης τόσο σε ατομικό όσο και σε κοινωνικό επίπεδο, και να αναγνωρίζουν πώς αυτή μπορεί να διαμορφώσει λανθασμένες αντιλήψεις και συμπεριφορές.  5. **Ανάληψη ευθύνης στη διάδοση πληροφοριών:** Οι μαθητές/τριες να κατανοήσουν τη σημασία της υπεύθυνης χρήσης και διαμοιρασμού πληροφοριών, ειδικά στα κοινωνικά μέσα, και να αναγνωρίζουν τις ηθικές υποχρεώσεις τους ως "ψηφιακοί πολίτες". |
| **Δραστηριότητες** |
| Το διαδίκτυο είναι γεμάτο πληροφορίες και ειδήσεις. Ποιες από αυτές όμως είναι αξιόπιστες και μπορείς να τις πιστέψεις; Τι κάνεις για να αποφασίσεις αν κάποιος λέει αλήθεια;  Ο/η εκπαιδευτικός διερευνά τις πρότερες γνώσεις των μαθητών/τριών για την παραπληροφόρηση. Συζητούν γιατί το διαδίκτυο ευνοεί την παραπληροφόρηση και τις συνέπειες της. Στη συνέχεια οι μαθητές/μαθήτριες λύνουν τα κουΐζ και τα σενάρια στην ολομέλεια της τάξης ή ο/η καθένας/καθεμία μεμονωμένα και ακολουθεί αναστοχασμός.  **Προτεινόμενες ερωτήσεις για διερεύνηση πρότερων γνώσεων και εμπειριών**   1. Τι σημαίνει για εσάς ο όρος “παραπληροφόρηση”; Έχετε συναντήσει παραπλανητικές ειδήσεις; 2. Έχετε πιστέψει ποτέ κάτι που είδατε στο διαδίκτυο και μετά ανακαλύψατε ότι δεν ήταν αλήθεια; Τι σας έκανε να το πιστέψετε; 3. Από πού ενημερώνεστε συνήθως; Πιστεύετε ότι όλες οι πηγές λένε την αλήθεια;   **Προτεινόμενες ερωτήσεις για τη λειτουργία της παραπληροφόρησης στο διαδίκτυο**   1. Γιατί πιστεύετε ότι η παραπληροφόρηση διαδίδεται τόσο εύκολα στο διαδίκτυο; 2. Ποιος μπορεί να έχει όφελος από τη διάδοση ψευδών πληροφοριών; 3. Ποιες μορφές παραπληροφόρησης υπάρχουν; (π.χ. ψεύτικες ειδήσεις, παραποιημένες φωτογραφίες, clickbait τίτλοι)   **Προτεινόμενες ερωτήσεις για αναγνώριση αξιόπιστων πηγών**   1. Ποια χαρακτηριστικά έχει μια έγκυρη και αξιόπιστη πηγή πληροφόρησης; 2. Πώς μπορείς να ελέγξεις αν μια είδηση είναι αληθινή; 3. Γνωρίζετε κάποιες ιστοσελίδες ή οργανισμούς που ειδικεύονται στον έλεγχο αλήθειας (fact-checking);   **Προτεινόμενες ερωτήσεις για τις συνέπειες της παραπληροφόρησης**   1. Πώς μπορεί η παραπληροφόρηση να επηρεάσει τη συμπεριφορά των ανθρώπων; 2. Μπορεί η παραπληροφόρηση να προκαλέσει φόβο ή σύγχυση; Έχετε παραδείγματα; 3. Ποια θα μπορούσαν να είναι τα αποτελέσματα της παραπληροφόρησης στην κοινωνία ή στην πολιτική;   **Προτεινόμενες ερωτήσεις για ενίσχυση της υπεύθυνης στάσης**   1. Τι πρέπει να σκεφτεί κάποιος πριν διαμοιραστεί μια πληροφορία στα social media; 2. Ποια είναι η ευθύνη μας ως χρήστες του διαδικτύου απέναντι στην αλήθεια και την παραπληροφόρηση; 3. Πώς μπορούμε να βοηθήσουμε τους φίλους ή την οικογένειά μας να μην πέφτουν θύματα παραπληροφόρησης;   Τα κουΐζ και τα σενάρια περιέχουν ερωτήσεις που ανταποκρίνονται στην καθημερινότητα ακόμα και παιδιών μεταναστών προσφύγων και αυτό καθιστά κατάλληλο το υλικό για παιδιά πρόσφυγες/μετανάστες αλλά και για την προώθηση της διαπολιτισμικότητας μέσα στη σχολική τάξη.  Online τα κουΐζ και τα σενάρια για την παραπληροφόρηση βρίσκονται εδώ:  <https://be-internet-awesome.gr/scenario_quiz_disinformation/>  Παράρτημα 2  **Προτεινόμενες ερωτήσεις αναστοχασμού εργαστηρίου:**   1. Τι έμαθες σήμερα που δεν γνώριζες πριν; 2. Πώς θα ελέγχεις στο εξής τις πληροφορίες που διαβάζεις ή βλέπεις online; 3. Τι σε προβλημάτισε περισσότερο από όσα συζητήσαμε; 4. Αισθάνεσαι ότι έχεις "ψηφιακή ευθύνη"; Τι σημαίνει αυτό για εσένα; |

|  |  |
| --- | --- |
| **3ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Ρητορική μίσους»** | 1.**Εντοπισμός της ρητορικής μίσους:** Οι μαθητές/τριες να μπορούν να εντοπίζουν περιστατικά ρητορικής μίσους σε πραγματικά παραδείγματα, να αντιλαμβάνονται το περιεχόμενο και τον στόχο του μισαλλόδοξου λόγου.  2.**Αναγνώριση των συνεπειών της ρητορικής μίσους:** Οι μαθητές/τριες να κατανοούν τις αρνητικές επιπτώσεις της ρητορικής μίσους στα άτομα, στις κοινωνικές ομάδες και στην κοινωνία, όπως η διάδοση αρνητικών στερεοτύπων και η αύξηση της κοινωνικής έντασης.  3.**Ανάπτυξη κριτικής σκέψης:** Οι μαθητές/τριες να αποκτήσουν δεξιότητες κριτικής σκέψης, ώστε να μπορούν να αξιολογούν πληροφορίες και αναρτήσεις στο διαδίκτυο και να διακρίνουν περιεχόμενο που προωθεί ρητορική μίσους.  4. **Καλλιέργεια ενσυναίσθησης και αποδοχής της διαφορετικότητας:** Οι μαθητές να αναπτύξουν ενσυναίσθηση και σεβασμό προς τους άλλους, κατανοώντας την αξία της διαφορετικότητας και τα δικαιώματα των ανθρώπων να ζουν ελεύθεροι από μισαλλοδοξία και διακρίσεις.  5. **Ανάπτυξη δεξιοτήτων ανθεκτικότητας απέναντι στον μισαλλόδοξο λόγο:** Οι μαθητές/τριες να εξασκηθούν σε τρόπους διαχείρισης της ρητορικής μίσους, μαθαίνοντας πώς να την αντιμετωπίζουν και να την καταγγέλλουν με υπευθυνότητα, εφόσον την συναντήσουν. |
| **Δραστηριότητες** |
| Ο ψηφιακός κόσμος δημιουργεί νέες προκλήσεις και ευκαιρίες για κοινωνική αλληλεπίδραση. Μπορεί να εντείνει την ευγένεια, μπορεί να εντείνει όμως και την αρνητικότητα. Το να μάθουν οι μαθητές/τριες να εκφράζουν ευγένεια και ενσυναίσθηση, όπως και να αντιδρούν στην αρνητικότητα και την παρενόχληση, είναι ουσιώδους σημασίας για το χτίσιμο υγιών σχέσεων. Ο/Η εκπαιδευτικός συζητά με τους μαθητές/τριες τη σημασία του να είναι κάποιος ευγενικός στο διαδίκτυο και εξηγεί τον όρο ρητορική μίσους [Ρητορική μίσους, εκτός των ειδικών περιγραφών που προβλέπουν νόμοι κρατών, είναι η ρητορική που εκφράζει μίσος ή ενθαρρύνει βία απέναντι σε ένα άτομο ή απέναντι σε μια ομάδα με βάση χαρακτηριστικά όπως το [φύλο](https://el.wikipedia.org/wiki/%CE%A6%CF%8D%CE%BB%CE%BF), η εθνοτική καταγωγή, η [θρησκεία](https://el.wikipedia.org/wiki/%CE%98%CF%81%CE%B7%CF%83%CE%BA%CE%B5%CE%AF%CE%B1), η [φυλή](https://el.wikipedia.org/wiki/%CE%A6%CF%85%CE%BB%CE%AE), η [αναπηρία](https://el.wikipedia.org/wiki/%CE%91%CE%BD%CE%B1%CF%80%CE%B7%CF%81%CE%AF%CE%B1) ή ο [σεξουαλικός προσανατολισμός](https://el.wikipedia.org/wiki/%CE%A3%CE%B5%CE%BE%CE%BF%CF%85%CE%B1%CE%BB%CE%B9%CE%BA%CF%8C%CF%82_%CF%80%CF%81%CE%BF%CF%83%CE%B1%CE%BD%CE%B1%CF%84%CE%BF%CE%BB%CE%B9%CF%83%CE%BC%CF%8C%CF%82) (Πηγή: Wikipedia)].  **Προτεινόμενες ερωτήσεις για κατανόηση της έννοιας της ρητορικής μίσους:**   1. Τι νομίζετε ότι σημαίνει ο όρος “ρητορική μίσους”; Έχετε ξανακούσει αυτόν τον όρο; 2. Ποια είναι η διαφορά ανάμεσα στην κριτική άποψη και στη ρητορική μίσους; 3. Μπορείτε να σκεφτείτε παραδείγματα φράσεων ή αναρτήσεων που θα μπορούσαν να θεωρηθούν ως ρητορική μίσους;   **Προτεινόμενες ερωτήσεις για αναγνώριση και εντοπισμό της ρητορικής μίσους:**   1. Έχετε συναντήσει ποτέ κάποιο σχόλιο στο διαδίκτυο που σας φάνηκε προσβλητικό ή μισαλλόδοξο; Πώς αντιδράσατε; 2. Ποια συναισθήματα σας προκαλεί η ανάγνωση ή η ακρόαση περιεχομένου ρητορικής μίσους; 3. Ποιοι είναι οι στόχοι εκείνων που χρησιμοποιούν ρητορική μίσους στο διαδίκτυο; Τι προσπαθούν να πετύχουν;   **Προτεινόμενες ερωτήσεις για συνέπειες της ρητορικής μίσους:**   1. Πώς μπορεί να επηρεαστεί ένα άτομο όταν είναι στόχος ρητορικής μίσους; 2. Ποιες επιπτώσεις μπορεί να έχει η ρητορική μίσους στην κοινωνία; 3. Τι κινδύνους κρύβει η ανοχή ή η αδιαφορία απέναντι σε τέτοια φαινόμενα;   **Προτεινόμενες ερωτήσεις για ενσυναίσθηση και αποδοχή της διαφορετικότητας:**   1. Πώς μπορούμε να δείχνουμε σεβασμό και κατανόηση προς ανθρώπους που είναι διαφορετικοί από εμάς; 2. Γιατί είναι σημαντικό να αισθάνεται κάθε άνθρωπος ότι ανήκει και ότι είναι αποδεκτός; 3. Πώς μπορεί να νιώσει κάποιος που γίνεται στόχος λόγω της διαφορετικότητάς του;   **Προτεινόμενες ερωτήσεις για υπεύθυνη και ενεργή στάση:**   1. Πώς μπορούμε να αντιδράσουμε υπεύθυνα όταν δούμε ή διαβάσουμε κάτι που περιέχει ρητορική μίσους; 2. Τι θα έλεγες σε έναν/μία φίλο/η σου αν δημοσίευε κάτι που προσβάλλει μια κοινωνική ομάδα; 3. Πιστεύεις ότι η ευγένεια και ο σεβασμός στο διαδίκτυο μπορούν να αλλάξουν το κλίμα της επικοινωνίας; Πώς;   Στη συνέχεια οι μαθητές/μαθήτριες λύνουν τα κουΐζ και τα σενάρια στην ολομέλεια της τάξης ή ο/η καθένας/καθεμία μεμονωμένα και ακολουθεί αναστοχασμός. Τα κουΐζ και τα σενάρια περιέχουν ερωτήσεις που ανταποκρίνονται στην καθημερινότητα ακόμα και παιδιών μεταναστών προσφύγων και αυτό καθιστά κατάλληλο το υλικό για παιδιά πρόσφυγες/μετανάστες αλλά και για την προώθηση της διαπολιτισμικότητας μέσα στη σχολική τάξη. Online τα κουΐζ και τα σενάρια για τη ρητορική μίσους βρίσκονται εδώ:  <https://be-internet-awesome.gr/hate_speech/>  Παράρτημα 3  **Προτεινόμενες ερωτήσεις αναστοχασμού εργαστηρίου:**   1. Τι έμαθες σήμερα που σε βοήθησε να καταλάβεις καλύτερα τη ρητορική μίσους; 2. Έχεις σκεφτεί διαφορετικά τώρα για κάποιες αναρτήσεις ή σχόλια που έχεις δει ή κάνει στο παρελθόν; 3. Πώς μπορείς εσύ να συμβάλεις σε ένα πιο ευγενικό και ασφαλές ψηφιακό περιβάλλον; 4. Ποιο σημείο της σημερινής συζήτησης σου προκάλεσε τις περισσότερες σκέψεις ή συναισθήματα; 5. Ποια βήματα μπορείς να κάνεις αν εσύ ή κάποιος φίλος σου γίνει στόχος μίσους online; |

|  |  |
| --- | --- |
| **4ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Διαδικτυακή απάτη»** | 1.**Κατανόηση της έννοιας της διαδικτυακής απάτης:** Οι μαθητές/τριες να είναι σε θέση να εξηγήσουν τι είναι η διαδικτυακή απάτη και να αναγνωρίζουν τους διαφορετικούς τύπους της, όπως phishing και ψεύτικες ιστοσελίδες.  2. **Αναγνώριση πιθανών κινδύνων:** Οι μαθητές/ριες να αναπτύξουν την ικανότητα να αναγνωρίζουν ύποπτα σημάδια απάτης σε μηνύματα ηλεκτρονικού ταχυδρομείου, ιστοσελίδες, διαφημίσεις και μέσα κοινωνικής δικτύωσης.  3. **Κατανόηση τεχνικών παραπλάνησης:** Οι μαθητές/τριες να κατανοήσουν τις πιο συνηθισμένες τεχνικές που χρησιμοποιούν οι απατεώνες, όπως τα clickbait, οι ψεύτικες προσφορές, οι απαιτήσεις για προσωπικά δεδομένα και οι απατηλές αιτήσεις φιλίας.  4. **Ανάπτυξη δεξιοτήτων ασφαλούς πλοήγησης:** Οι μαθητές/τριες να μάθουν τρόπους ασφαλούς χρήσης του διαδικτύου και των ψηφιακών μέσων, όπως έλεγχο του URL, χρήση ισχυρών κωδικών πρόσβασης, και αναγνώριση πιστοποιητικών ασφαλείας σε ιστοσελίδες.  5. **Ενίσχυση της προσωπικής υπευθυνότητας:** Οι μαθητές/τριες να κατανοήσουν την προσωπική τους ευθύνη στη διαχείριση των δεδομένων τους και να αναγνωρίζουν την ανάγκη για περιορισμένη κοινοποίηση προσωπικών πληροφοριών στο διαδίκτυο. |
| **Δραστηριότητες** |
| Ο/Η εκπαιδευτικός διερευνά τις γνώσεις και τις εμπειρίες των παιδιών μέσα από συζήτηση. Συζητούν για την αξία της ιδιωτικότητας στο διαδίκτυο και πόσο σημαντική είναι η κριτική σκέψη για της διαφύλαξή της.  **Προτεινόμενες ερωτήσεις για κατανόηση της έννοιας της διαδικτυακής απάτης:**   1. Έχετε ακούσει ποτέ τον όρο "διαδικτυακή απάτη"; Τι φαντάζεστε ότι σημαίνει; 2. Μπορείτε να σκεφτείτε παραδείγματα από διαφημίσεις ή μηνύματα που μοιάζουν “ύποπτα”; 3. Τι είναι το “phishing”; Έχετε δει ποτέ κάποιο ύποπτο email ή μήνυμα με σύνδεσμο (link);   **Προτεινόμενες ερωτήσεις για αναγνώριση κινδύνων και τεχνικών παραπλάνησης**   1. Πώς μπορούμε να καταλάβουμε αν μια ιστοσελίδα είναι αληθινή ή ψεύτικη; 2. Ποια είναι κάποια “σημάδια” που μας κάνουν να υποψιαστούμε ότι μια προσφορά ή μήνυμα είναι απάτη; 3. Έχετε δεχτεί ποτέ κάποιο περίεργο αίτημα φιλίας ή μήνυμα από άγνωστο άτομο; Πώς αντιδράσατε;   **Προτεινόμενες ερωτήσεις για ασφαλή πλοήγηση και ιδιωτικότητα:**   1. Ποια δεδομένα πιστεύετε ότι είναι καλό να ΜΗΝ κοινοποιούμε στο διαδίκτυο; 2. Χρησιμοποιείτε διαφορετικούς και ισχυρούς κωδικούς για τους λογαριασμούς σας; Τι σημαίνει "ισχυρός κωδικός"; 3. Γνωρίζετε τι είναι το “https” και γιατί είναι σημαντικό σε μια ιστοσελίδα;   **Προτεινόμενες ερωτήσεις για υπευθυνότητα και προστασία προσωπικών πληροφοριών:**   1. Γιατί είναι σημαντικό να προστατεύουμε τις προσωπικές μας πληροφορίες online; 2. Ποιος είναι υπεύθυνος για την ασφάλεια των προσωπικών μας δεδομένων; Ποιον ρόλο παίζουμε εμείς; 3. Έχετε δει ποτέ κάποιον να δημοσιεύει πάρα πολλές προσωπικές πληροφορίες στο προφίλ του; Ποια θα ήταν η συμβουλή σας;   Στη συνέχεια οι μαθητές/μαθήτριες λύνουν τα κουΐζ και τα σενάρια στην ολομέλεια της τάξης ή ο/η καθένας/καθεμία μεμονωμένα και ακολουθεί αναστοχασμός. Μέσα από τη δραστηριότητα οι μαθητές και οι μαθήτριες εξοικειώνονται με τις διάφορες μορφής απάτης και μαθαίνουν τρόπους αυτοπροστασίας μέσα από μελέτες περίπτωσης. Τα κουΐζ και τα σενάρια περιέχουν ερωτήσεις που ανταποκρίνονται στην καθημερινότητα ακόμα και παιδιών μεταναστών προσφύγων και αυτό καθιστά κατάλληλο το υλικό για παιδιά πρόσφυγες/μετανάστες αλλά και για την προώθηση της διαπολιτισμικότητας μέσα στη σχολική τάξη.  Online τα κουΐζ και τα σενάρια για την διαδικτυακή απάτη βρίσκονται εδώ:  <https://be-internet-awesome.gr/quiz_scenario_internet_fraud/>  Παράρτημα 4  **Προτεινόμενες ερωτήσεις αναστοχασμού εργαστηρίου:**   1. Ποιο είναι το πιο σημαντικό πράγμα που μάθατε σήμερα σχετικά με την προστασία από τις διαδικτυακές απάτες; 2. Θα αλλάζατε κάτι στον τρόπο που χρησιμοποιείτε το διαδίκτυο μετά από αυτή τη συζήτηση; 3. Ποιο βήμα μπορείτε να κάνετε από σήμερα για να είστε πιο ασφαλείς online; |

|  |  |
| --- | --- |
| **5ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **«Aνταλλαγή προσωπικών φωτογραφιών/βίντεο μέσω διαδικτύου»** | 1.**Κατανόηση της έννοιας της ψηφιακής ιδιωτικότητας:** Οι μαθητές/τριες να είναι σε θέση να εξηγήσουν τι σημαίνει ψηφιακή ιδιωτικότητα και να αναγνωρίζουν τα όρια και τους κινδύνους της ανταλλαγής προσωπικών φωτογραφιών και βίντεο στο διαδίκτυο.  2. **Αναγνώριση των κινδύνων της κοινοποίησης προσωπικού περιεχομένου:** Οι μαθητές/τριες να κατανοήσουν τις συνέπειες της ανταλλαγής προσωπικών φωτογραφιών και βίντεο, όπως η πιθανότητα διαρροής, ο εκφοβισμός (cyberbullying) και η διαδικτυακή εκβίαση (sextortion).  3**. Κατανόηση της διάρκειας και διάδοσης ψηφιακού περιεχομένου:** Οι μαθητές/τριες να αντιληφθούν ότι το περιεχόμενο που κοινοποιείται στο διαδίκτυο μπορεί να παραμείνει προσβάσιμο για μεγάλο χρονικό διάστημα και να διαδοθεί πέρα από τον αρχικό αποδέκτη.  4. **Ανάπτυξη της ικανότητας λήψης συνειδητών αποφάσεων:** Οι μαθητές/τριες να αναγνωρίζουν τη σημασία του να λαμβάνουν συνειδητές αποφάσεις για το αν και πότε θα κοινοποιήσουν προσωπικές φωτογραφίες και βίντεο, κατανοώντας τις συνέπειες.  5. **Ενίσχυση της κριτικής σκέψης απέναντι σε αιτήματα ανταλλαγής:** Οι μαθητές/τριες να μπορούν να αξιολογούν τα αιτήματα για αποστολή προσωπικών φωτογραφιών ή βίντεο, αναγνωρίζοντας πότε μπορεί να πρόκειται για απόπειρα παραπλάνησης ή εκβίασης. |
| **Δραστηριότητες** |
| Ο/Η εκπαιδευτικός συζητάει με τους μαθητές και διερευνάει τις πρότερες γνώσεις τους για το θέμα της ανταλλαγής προσωπικών φωτογραφιών /βίντεο μέσω διαδικτύου. Συζητούν τις συνέπειες που μπορεί να έχει μια τέτοια πρακτική και αναφέρουν τους τρόπους με τους οποίους μπορούν να αρνηθούν ευγενικά. Επίσης έμφαση δίνεται και στο πώς μπορεί να αντιδράσει κανείς αν πέσει θύμα τέτοιας πρακτικής.  **Προτεινόμενες ερωτήσεις για διερεύνηση πρότερων γνώσεων και εμπειριών:**   1. Τι σημαίνει για εσάς ο όρος "ψηφιακή ιδιωτικότητα"; 2. Ποιες πληροφορίες θεωρείτε προσωπικές και δεν θα θέλατε να κοινοποιηθούν στο διαδίκτυο; 3. Γνωρίζετε κάποιο περιστατικό (πραγματικό ή φανταστικό) όπου κάποιος/α είχε πρόβλημα μετά από κοινοποίηση προσωπικού περιεχομένου;   **Προτεινόμενες ερωτήσεις για αναγνώριση κινδύνων:**   1. Τι κινδύνους μπορεί να έχει η αποστολή προσωπικών φωτογραφιών ή βίντεο σε κάποιον άλλον, ακόμα κι αν τον εμπιστεύεστε; 2. Πώς μπορεί να χρησιμοποιηθεί ένα προσωπικό βίντεο ή μια φωτογραφία χωρίς τη συγκατάθεσή μας; 3. Πιστεύετε ότι το περιεχόμενο που ανεβάζουμε στο διαδίκτυο "εξαφανίζεται"; Γιατί ή γιατί όχι;   **Προτεινόμενες ερωτήσεις για λήψη αποφάσεων και κριτική σκέψη**   1. Αν κάποιος/α σας ζητούσε να του/της στείλετε προσωπική φωτογραφία, πώς θα αντιδρούσατε; 2. Ποιοι τρόποι υπάρχουν για να αρνηθεί κανείς ευγενικά αλλά σταθερά ένα τέτοιο αίτημα; 3. Πώς μπορείτε να αναγνωρίσετε αν ένα αίτημα είναι ύποπτο ή αποτελεί μορφή πίεσης ή εκβιασμού;   **Προτεινόμενες ερωτήσεις για διαχείριση δύσκολων καταστάσεων**   1. Αν κάποιος κοινοποιήσει προσωπική σας φωτογραφία χωρίς τη συγκατάθεσή σας, τι μπορείτε να κάνετε; 2. Ποιον θα εμπιστευόσασταν και θα ζητούσατε βοήθεια σε μια τέτοια περίπτωση; 3. Γνωρίζετε πού μπορείτε να καταγγείλετε περιστατικά διαδικτυακής παρενόχλησης ή εκβιασμού;   Στη συνέχεια οι μαθητές/μαθήτριες λύνουν τα κουΐζ και τα σενάρια στην ολομέλεια της τάξης ή ο/η καθένας/καθεμία μεμονωμένα και ακολουθεί αναστοχασμός. Μέσα από τη δραστηριότητα οι μαθητές και οι μαθήτριες εξοικειώνονται με τις διάφορες μορφής απάτης και μαθαίνουν τρόπους αυτοπροστασίας μέσα από μελέτες περίπτωσης. Τα κουΐζ και τα σενάρια περιέχουν ερωτήσεις που ανταποκρίνονται στην καθημερινότητα ακόμα και παιδιών μεταναστών προσφύγων και αυτό καθιστά κατάλληλο το υλικό για παιδιά πρόσφυγες/μετανάστες αλλά και για την προώθηση της διαπολιτισμικότητας μέσα στη σχολική τάξη.  Online τα κουΐζ και τα σενάρια για την ανταλλαγή προσωπικών φωτογραφιών/βίντεο μέσω διαδικτύου βρίσκονται εδώ:  <https://be-internet-awesome.gr/quiz_scenario_sexting/>  Παράρτημα 5  **Προτεινόμενες ερωτήσεις αναστοχασμού εργαστηρίου:**   1. Τι μάθατε σήμερα για την ασφάλεια των προσωπικών σας δεδομένων; 2. Ποια συμβουλή θα δίνατε σε έναν/μία φίλο/φίλη σας σχετικά με την αποστολή προσωπικών φωτογραφιών; 3. Θα αλλάζατε κάτι στον τρόπο που χρησιμοποιείτε το διαδίκτυο μετά από αυτή τη συζήτηση; |

|  |  |
| --- | --- |
| **6ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **………..** |  |
| **Δραστηριότητες** |
|  |

|  |  |
| --- | --- |
| **7ο Εργαστήριο** | **Προσδοκώμενα μαθησιακά αποτελέσματα** |
| **Τίτλος εργαστηρίου**  **………..** |  |
| **Δραστηριότητες** |
|  |